กระทรวงสาธารณสุข ชวนคนไทยเชื้อสายจีนใช้ 8 กระบวนท่า เพื่อให้ตรุษจีนนี้ อิ่มบุญ ปลอดโรค ปลอดภัย ไม่ซ้ำเติมสถานการณ์ฝุ่นละออง PM 2.5
นพ.สุขุม กาญจนพิมาย ปลัดกระทรวงสาธารณสุข กล่าวว่าในช่วงเทศกาลตรุษจีนนี้ เพื่อรักษาประเพณีควบคู่กับการลดอันตรายที่อาจเกิดขึ้น ทั้งจากมลภาวะทางอากาศ ทั้งจากควันธูปที่ซ้ำเติมฝุ่นละอองขนาดเล็ก PM 2.5 สีจากก้านธูปที่ปกลงเครื่องไหว้ ด้วย 8 กระบวนท่า คือ “เลือก ล้าง ปรุง ไหว้ ลด เก็บ อุ่น กิน” โดยในช่วงวันจ่ายให้เน้นการเลือกซื้ออาหาร เครื่องไหว้ จากตลาดสดที่เชื่อถือได้ ล้างให้สะอาดทั่วถึง ไม่ให้มีสารตกค้าง โดยอาจล้างด้วยน้ำเปล่าเปิดน้ำให้ไหลผ่าน 15 นาที จะช่วยลดสารตกค้างได้ 25-65% หากล้างด้วยน้ำส้มสายชู 1 ช้อนโต๊ะต่อน้ำ 4 ลิตร แช่ทิ้งไว้นาน 10 นาทีจะช่วยลดสารตกค้าง ได้ 60-84% หากล้างด้วยเบกกิ้งโซดาครึ่งช้อนต่อน้ำ 10 ลิตรทิ้งไว้ 15 นาทีจะช่วยลดสารตกค้างได้ถึง 90-95% ที่สำคัญควรปรับการใช้ธูปไหว้เจ้าเพื่อลดปริมาณควันธูป โดยอาจใช้ธูปขนาดที่เล็กลง หรือจุดแล้วดับ ขณะที่เทียนขอให้เลี่ยงไปใช้เทียนไฟฟ้าแทน หากช่วยกันจะช่วยลดการเพิ่มขึ้นปริมาณฝุ่นในอากาศได้อีกทางหนึ่ง          ด้าน พญจุไร วงศ์สวัสดิ์ ผู้ทรงคุณวุฒิกรมควบคุมโรค กล่าวว่า นอกจากต้องระวังเรื่องการเพิ่มขึ้นของมลพิษ และสีจากก้านธูปแล้ว กรมควบคุมโรค ยังเฝ้าระวังโรคที่มักเกิดขึ้นช่วยเทศกาลตรุษจีน อาทิ โรคอาหารเป็นพิษ โรคอุจจาะระร่วง โดยได้ประสานความร่วมมือแบบบูรณาการกับหน่วยงานต่างๆที่เกี่ยวข้องเฝ้าระวังระดับพื้นที่ ส่งเสริมความตระหนักของประชาชนให้รู้จักการดูแลป้องกันตนเองอย่างถูกวิธี แต่หากประชาชนมีข้อสงสัยเรื่องสุขภาพในช่วงนี้สามารถโทรสอบถามเพิ่มเติมได้ที่สายด่วนกรมควบคุมโรค โทร 1422